# Adam Hall

### Z Wikipédie

Adam Hall (* 14. august 1980, Kalamazoo, Michigan, USA) je americký hokejový útočník, v súčasnosti hráč Minnesota Wild. Meria 188 cm a váži 94 kg (2006). Hrá na poste pravého krídelníka a strieľa pravou rukou.

## [úprava] Klubový hokej

Bol draftovaný v druhom kole draftu v roku 1999 klubom Nashville Predators. Po štyroch rokoch pôsobenia na Michigan State Unversity dostal šancu v AHL, konkrétne nastupoval za Milwaukke Admirals. V sezóne 2001/02 dostal šancu v klube NHL Nashville Predators, odohral zaň jeden zápas v ktorom si pripísal jednu asistenciu. Celú sezónu 2002/03 odohral v tíme Predators, pripísal si 28 bodov v 79 zápasoch. Počas lockoutu v NHL počas sezóny 2004/05 Hall hral za klub KalPa v fínskej najvyššej hokejovej súťaži. 19. júla 2006 ho vymenili do New York Rangers. [1] V drese Rangers odohral 49 zápasov a ešte tú istú sezónu ho vymenili do klubu Minnesota Wild za Pascala Dupuisa. [2] V Minnesote pôsobí v súčasnosti, nosí číslo 18.

## [úprava] Reprezentácia

Americký Tréner Mike Eaves ho nominoval na Majstrovstvá sveta v hokeji 2006 v lotyšskej Rige. Jeho reprezentačný dres má číslo 28. Hall reprezentoval USA aj na Majstrovstách sveta v roku 2003, 2004 a 2005 a na Svetových majstrovstvách juniorov v roku 1999 a 2000. [3]

### [úprava] Štatistika na MS

Rok | Počet zápasov | Góly | Asistencie | Body | Trestné minúty | +/- | Strely | Umiestnenie
--- | --- | --- | --- | --- | --- | --- | --- | ---
2006 | 7 | 0 | 0 | 0 | 0 | 0 | 6 | 7.

## [úprava] Externé odkazy

- Adam Hall klubová štatistika na hockeyDB.com
- Profil na stránke Minnesota Wild
- Biografia na NHLPA
- Profil na ESPN Sports

Zdroj: "http://sk.wikipedia.org../../../a/d/a/Adam_Hall_75fa.html"

Kategórie: Narodenia v 1980 | Hokejisti USA | Účastníci MS v hokeji 2006 | Hráči Nashville Predators | Hráči New York Rangers | Hráči Minnesota Wild

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- English